เคยผ่านร้านเฮียป็อกมาหลายครั้งแล้ว แต่ไม่เคยลองไปทายสักที วันนี้ได้ฤกษ์ดี(จริงๆคือไม่รู้จะกินอะไร)เลยลองแวะไปกินที่ร้านนี้ดูค่ะ

บรรยากาศของร้านก็เหมือนร้านตามตึกแถวทั่วไป ไม่มีแอร์ มีโต๊ะอยู่ไม่มาก เพราะเป็นร้านเล็กๆน่ะค่ะ วันนี้คนน้อยดีแต่ปกติจะเห็นมีลูกค้ามานั่งทานกันเนอะนะคะ

เขามีเมนูให้เลือกค่อนข้างเยอะและหลากหลาย แต่วันนี้เราสั่งบะหมี่ต้มยำหมูตุ๋นมาทานค่ะ เขาใส่เครื่องให้ซะเยอะเชียว แต่ให้เส้นน้อยนิด เหอๆ รสชาติติดจะหวานไปสักหน่อยค่ะ ถ้าลดหวานลงได้ คงอร่อยกว่านี้อะ 

ราคาอาหารถูกมากค่ะ ชามละ 35 บาทเท่านั้น ถือเป็นอีกร้านหนึ่งที่น่าสนใจดีค่ะ ^^